钦定古今图书集成/明伦汇编/官常典/第740卷 > 万木 郑山
## 钦定古今图书集成/明伦汇编/官常典/第740卷 > 万木 郑山

按《明外史宋以方传》：“方宸濠之流毒江西也，所在恶
少年入其党，其抗贼者卒遇害，前后不可胜纪。其可
知者，万木、郑山，俱新建人。宸濠遣阉校四出，籍民田
庐，收缚强豪不附者以去。木与山集乡人结砦自固。
贼党谢重一驰马入村，执之，积苇张睢阳庙坛前，缚
重一并马生焚之。自是宸濠党不敢犯。一日，二人出”
饮江上，为盗凌十一所逼，趣见宸濠，烙而椎之，皆骂
贼死。